મોરબી : મોરબીના કાલિકા પ્લોટમાં અંધાધૂંધ ફાયરિંગ કરી એક બાળકના મોત નિપજાવાની ઘટનામાં પોલીસ ગિરફતમાં આવેલ આંતરાજ્ય ગુન્હેગાર અને શાર્પ શૂટર સુરેશસિંગ ઉર્ફે રાજવીરસિંગ અને સુરેન્દ્રસિંહ ઝાલાના સાત દિવસના રિમાન્ડ પૂર્ણ થતાં આજે કોર્ટમાં રજૂ કરતા અદાલતે બન્ને આરોપીઓને જેલહવાલે કરવા આદેશ કર્યો હતો, બીજી તરફ પોલીસ રિમાન્ડ દરમિયાન પોલીસ ખુંખાર અપરાધી સુરેશસિંગ પાસેથી નક્કર હકીકત ઓકવવામાં નિષ્ફળ રહી છે જો કે શાર્પ શૂટર સુરેશસિંગ ઉર્ફે રાજવીરસિંગે કાલિકા પ્લોટમાં સામાપક્ષે પણ ફાયરિંગ થયા હોવાની રિમાન્ડ દરમિયાન ચોંકાવનારી કબૂલાત આપતા નવો ફણગો ફૂટ્યો છે.